Vyf verdagtes soek ná noodlottige skietery by huis | Maroela Media
Die polisie het 'n grootskaalse soektog begin na vyf verdagtes nadat 'n man doodgeskiet is en 'n polisiebeampte en drie ander mense gewond is tydens 'n skietery by 'n huis in Thabong in Welkom in die Vrystaat.
Die 48-jarige huiseienaar het Vrydagaand kuiergaste aan huis ontvang toe vyf onbekende gewapende mans skielik by die huis ingestorm en op geld aangedring het.
Volgens brig. Motantsi Makhele, polisiewoordvoerder, het die huiseienaar hom teëgesit waarna skote afgevuur is. 'n Man is in die bors geskiet en is op die toneel dood verklaar. Nog twee mense wat in die huis was is geskiet en gewond.
Die verdagtes het 'n onbekende bedrag geld gesteel en was op pad om te vlug toe polisiebeamptes wat die area gepatrolleer het by die huis aangekom het. "Die verdagtes het op die polisie geskiet en 'n 32-jarige konstabel is gewond. Sy is na 'n plaaslike hospitaal geneem vir behandeling. 'n Polisievoertuig is ook tydens die voorval beskadig."
Die verdagtes het in 'n wit dubbelkajuitbakkie van die toneel gevlug. Sake van huisroof, moord en poging tot moord word ondersoek.
Wat nou nog? Moord en dood waar ons lees…
Vir solank as wat die rooi petters vrylik rondloop en geweld aan hits gaan hier nie moorde stop nie! Daar MOET 'n duidelike boodskap gestuur word en 'n voorbeeld van hulle gemaak word!
En die hoofman se bors swel van trots oor sy hool .
Die goue kalf wat aanbid word in SA, mammon, die god van geld. Die ANC stel die voorbeeld! Jacob Zuma het mos gese sy mense hoef nie te werk nie, die man van wetteloosheid 2 Korintiers 2!
Dit klink of die skurke meer bekwaam is as die polisie, n prentjie wat n mense alhoemeer opmerk in die misdaad geteisterde land.